gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4555, del 30-07-2003 (2003/8496)

Juí executiu número 177/1998. Cèdula de notificació.
----------------------------------------------------

### Dades del document

Número de DOGV
:   4555

Data del DOGV
:   30-07-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/8496


Organisme emissor
:   Jutjat de Primera Instància Número 21 de València

Tipus de document
:   Anunci

Juí executiu número 177/1998. Cèdula de notificació. [2003/M8496]
  
Faig saber: que en este Jutjat se seguix juí executiu amb el número 177/1998, a instància de Bancaixa, representada pel procurador Juan Francisco Gozálvez Benavente, assistit del lletrat Guzmán Guía Calvo, contra herència jacent de Vicente Sáez Manuel, sobre reclamació de quantitat, i en què en el dia de hui s'ha acordat notificar la sentència dictada en les presents actuacions al demandat que es troba en parador ignorat, herència jacent de Vicente Sáez Manuel; la dita sentència té l'encapçalament i la decisió que literalment diuen com seguix:
  
Sentència número 112/2003.
  
València, 23 de juny de 2003.
  
Matilde Sabater Alamar, magistrada jutgessa del Jutjat de Primera Instància número 21 de València, ha vist les presents actuacions de juí executiu, registrades amb el número 177/1998, a instància de Bancaixa, representada pel procurador Juan Francisco Gozálvez Benavente, i assistit del lletrat Guzmán Guía Calvo, contra herència jacent de Vicente Sáez Manuel.
  
Decisió
  
Mane que seguisca endavant l'execució despatxada fins a fer constrenyiment i execució dels béns embargats a l'herència jacent de Vicente Sáez Manuel i amb el producte, el pagament íntegre a la part actora de la suma de 10.869,47 euros, import del principal reclamat, més els interessos pactats que s'hagen meritat i els que es meriten fins al pagament complet, i costes, al pagament de les quals condemne expressament a la part demandada.
  
Queda salvat el dret de les parts per a promoure el corresponent juí ordinari sobre la mateixa qüestió, per no produir esta sentència excepció de cosa jutjada. I deixant còpia en les actuacions porteu-la al llibre de sentències.
  
Notifiqueu esta resolució a les parts en la forma legalment indicada. Feu saber a les parts que contra la present resolució es pot interposar recurs d'apel·lació, davant la superioritat en el termini de cinc dies des de la notificació.
  
Esta és la meua sentència, que pronuncie, mane i firme.
  
I perquè valga d'edicte de notificació de la sentència al demandat, herència jacent de Vicente Sáez Manuel, en parador ignorat, estenc el present edicte que es fixarà al tauler d'anuncis d'este Jutjat i es publicarà en el butlletí oficial de la comunitat autònoma.
Diari Oficial de la Generalitat Valenciana


Sumari del DOGV 4567, del 18-08-2003 (2003/8974)

Actuacions de juí ordinari número 684/2003-E. Cèdula de notificació.
--------------------------------------------------------------------

### Dades del document

Número de DOGV
:   4567

Data del DOGV
:   18-08-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/8974


Organisme emissor
:   Jutjat de Primera Instància Número 7 de València

Tipus de document
:   Anunci

Actuacions de juí ordinari número 684/2003-E. Cèdula de notificació. [2003/Q8974]
  
Procediment: ordinari 684/2003-E
  
Demandant: Asociación Valenciana de Consumidores y Usuarios (AVACU)
  
Demandats: Banco Santander Central-Hispano (BSCH); Caja de Ahorros de Madrid; Eurocrédito Establecimiento Financiero de Crédito, SA; Pastor Servicios Financieros (Pastor Serfin); BBVA Finanzia, Banco de Crédito, SA; Open Turia, SL; Open Mediterránea, SL; Aula Torrente, SL; Aula de Enseñanza Amiga Master Spain, SL (Aidea); Aula de Enseñanza Amiga Master Spain, SA (Aidea); Open English Master Spain, SA (Opening).
  
Ricardo Alonso y Gurrea, secretari del Jutjat de Primera Instància número 7 de València, mitjançant este edicte faig saber:
  
Que en este jutjat a càrrec meu se seguixen actuacions d'ordinari 684/2003-E, a instància de l'Asociación Valenciana de Consumidores y Usuarios (AVACU), representat per la procuradora Ana Gallinas Rodríguez, contra Banco Santander Central-Hispano (BSCH); Caja de Ahorros de Madrid, Eurocrédito Establecimiento Financiero de Crédito, SA; Pastor Servicios Financieros (Pastor Serfin); BBVA Finanzia, Banco de Crédito, SA; Open Turia, SL; Open Mediterránea, SL; Aula Torrente, SL; Aula de Enseñanza Amiga Master Spain, SL (Aidea); Aula de Enseñanza Amiga Master Spain, SA (Aidea); y Open English Master Spain, SA (Opening), en què s'exerciten accions de resolució de contracte d'ensenyament, resolució de contractes de finançament vinculats amb l'ensenyament, i acció de cessació de les conseqüències d'estos contractes, mitjançant la resolució de data de hui s'ha acordat comunicar l'admissió a tràmit de la demanda, i cridar els qui tinguen la condició de perjudicats en esta comunitat autònoma, pel fet d'haver sigut consumidors del producte o usuaris del servici, perquè puguen fer valdre el seu dret o interés individual, i compareguen en el procediment a través de l'associació demandant o bé particularment (mitjançant advocat i procurador) en el termini màxim de dos mesos, des de la publicació del present edicte, durant el qual, el procediment romandrà en suspens.
  
I perquè valga de comunicació de l'admissió a tràmit de la demanda, i crida als possibles i indeterminats perjudicats, expedisc el present edicte.
Diari Oficial de la Generalitat Valenciana


Sumari del DOGV 4603, del 07-10-2003 (2003/10980)

Informació pública dels projectes del pla provincial de cooperació d'obres i servicis 2003, urbanització per a convertir en zona de vianants el carrer d'Alacant i el programa operatiu local 2003, xarxa de clavegueram de l'avinguda de la Creu.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4603

Data del DOGV
:   07-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10957


Organisme emissor
:   Ajuntament de Museros

Tipus de document
:   Anunci

Informació pública dels projectes del pla provincial de cooperació d'obres i servicis 2003, urbanització per a convertir en zona de vianants el carrer d'Alacant i el programa operatiu local 2003, xarxa de clavegueram de l'avinguda de la Creu. [2003/M10340]
  
En sessió de Comissió de Govern, de data de 18 de setembre de 2003, es va acordar per unanimitat:
  
Sotmetre a informació pública, per termini de 20 dies, el projecte del pla provincial de cooperació d'obres i servicis (PPOS) 2003, urbanització per a convertir en zona de vianants el carrer d'Alacant i el projecte del programa operatiu local (POL) 2003, xarxa de clavegueram de l'avinguda de la Creu, redactats per l'arquitecte municipal Enrique Gomar Parra, perquè s'hi puguen plantejar al·legacions, els quals es troben depositats en la Secretaria General d'este ajuntament per a consultar-los. Si transcorregut el termini d'exposició pública, no s'han presentat al·legacions als projectes del pla provincial de cooperació d'obres i servicis 2003 i del programa operatiu local 2003, estos s'entendran definitivament aprovats.
  
Tot això d'acord amb el que disposa l'article 53.1 i articles concordants de la Llei 6/1994, de 15 de novembre, Reguladora de l'Activitat Urbanística i article 139.1 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 4438, del 12-02-2003 (2003/1594)

Informació pública de la documentació de la modificació puntual del Pla General d'Ordenació Urbana per a la subsectorització del sector S-3 i canvi d'ús de terrenys confrontants.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4438

Data del DOGV
:   12-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1594


Organisme emissor
:   Ajuntament de Cox

Tipus de document
:   Anunci

Informació pública de la documentació de la modificació puntual del Pla General d'Ordenació Urbana per a la subsectorització del sector S-3 i canvi d'ús de terrenys confrontants. [2003/X1594]
  
El Ple de l'Ajuntament, en la sessió de data 31 de gener de 2003, ha acordat sotmetre a informació pública la documentació de la modificació puntual del PGOU de Cox per a la subsectorització del sector S-3 i canvi d'ús de terrenys confrontants, per termini de trenta dies hàbils a comptar des de la publicació d'este anunci en el Diari Oficial de la Generalitat Valenciana, de conformitat amb el que disposa l'art. 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant el termini adés esmentat qualsevol entitat o persona interessada podrà conèixer i examinar la documentació a què fa referència este anunci, a la Secretaria d'este ajuntament i presentar els escrits i les al·legacions que estime procedents.
  
S'adverteix que, de conformitat amb el que disposa l'art. 57.1B de la citada Llei 6/1994, este acord de sotmetre a informació pública la modificació del Pla General tindrà efecte suspensiu d'atorgament de llicències en les àrees del municipi les noves determinacions del qual suposen modificació del règim urbanístic vigent, durant el termini màxim d'un any a comptar des de la data de l'acord plenari al principi esmentat.
Diari Oficial de la Generalitat Valenciana


Sumari del DOGV 4433, del 05-02-2003 (2003/1055)

Notificació de requeriment de documentació de l'expedient 03/26.149/2002, a Adela Vallina Solares.
--------------------------------------------------------------------------------------------------

### Dades del document

Número de DOGV
:   4433

Data del DOGV
:   05-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1055


Organisme emissor
:   Conselleria de Benestar Social

Tipus de document
:   Anunci

Notificació de requeriment de documentació de l'expedient 03/26.149/2002, a Adela Vallina Solares. [2003/X1055]
  
Com que no s'ha pogut practicar la notificació personal a la/les persona/s interessada/s, de l'acte/s administratiu/s que a continuació s'indica, se'n procedix a la publicació d'un extracte en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè la/s persona/s interessada/s puga/n tenir coneixement íntegre de l'acte i en quede constància, podrà/n comparéixer en el termini de 10 dies, des de la publicació d'este anunci en el DOGV, en la seu de la Direcció Territorial de Benestar Social, Secció de Tercera Edat, sítia al c/ Fernando Madroñal, 52 d'Alacant, de 10.00 a 14.00 hores.
  
Expedient núm.: 03/26.149/2002
  
Persona interessada: Adela Vallina Solares
  
Últim domicili conegut: passeig dels Eucaliptus, 21-A, 03471 Sant Vicent del Raspeig.
  
Extracte del contingut:
  
Requeriment documentació pertinent per a completar expedient d'ajudes estades en residència de tercera edat.
Diari Oficial de la Generalitat Valenciana


Sumari del DOGV 4429, del 30-01-2003 (2003/649)

Informació pública del programa d'actuació integrada (alternativa tècnica) de les unitats d'execució 2 i 3 del polígon segon de les normes subsidiàries de l'Ajuntament de Petrés.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4429

Data del DOGV
:   30-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/649


Organisme emissor
:   Parqueval, SLU

Tipus de document
:   Anunci

Informació pública del programa d'actuació integrada (alternativa tècnica) de les unitats d'execució 2 i 3 del polígon segon de les normes subsidiàries de l'Ajuntament de Petrés. [2003/F649]
  
Parqueval, SL Unipersonal, ha formulat una proposta de programa per al desenvolupament d'actuació integrada (alternativa tècnica) l'àmbit d'actuació de la qual comprén les unitats d'execució 2 i 3 del polígon segon de les normes subsidiàries de l'Ajuntament de Petrés. L'alternativa esmentada està composta per:
  
- Avantprojecte d'urbanització.
  
- Alternativa tècnica de programa.
  
- Estudi de seguretat i salut.
  
Tot això d'acord amb el que s'establix en els articles 46 i 49 de la Llei 6/1994, de la Generalitat Valenciana, Reguladora de l'Activitat Urbanística.
  
Segons l'article 46.3 de la llei esmentada, se sotmet l'alternativa tècnica de programa a la informació pública, pel termini de 20 dies, comptats a partir del dia següent a la publicació d'este anunci en el Diari Oficial de la Generalitat Valenciana. La documentació constitutiva de l'alternativa tècnica, que es va presentar a l'Ajuntament de Petrés el passat 17 de gener de 2003, situat a las dependències municipals del carrer de la Concepció, 1, de Petrés, es troba igualment depositada a la notaria de Sagunt de Vicente Micó López, carrer dels Sants de la Pedra, 8, Sagunt, horari de 10.00 a 14.00 i de 16.00 a 19.00.
  
Qualsevol interessat podrà comparéixer a la dita notaria per a obtindre còpia de l'acta notarial que protocol·litza l'alternativa tècnica formulada, o sol·licitar que se li exhibisca esta. Així mateix, qualsevol interessat podrà consultar, també a l'ajuntament, la documentació depositada, com també formular, si fa al cas, al·legacions o alternatives tècniques dins del termini del període d'informació pública esmentat.
  
D'altra banda, es fa constar que, durant el termini de cinc dies, comptats a partir del venciment del termini anterior, es podran presentar les proposicions juridicoeconòmiques de les distintes alternatives tècniques que opten a l'adjudicació del programa.
Diari Oficial de la Generalitat Valenciana


Sumari del DOGV 4612, del 21-10-2003 (2003/10432)

Notificació a Renza Support Group, SL.
--------------------------------------

### Dades del document

Número de DOGV
:   4612

Data del DOGV
:   21-10-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/10621


Organisme emissor
:   Agència Estatal d'Administració Tributària. Delegació de València

Tipus de document
:   Anunci

Notificació a Renza Support Group, SL. [2003/F10752]
  
De conformitat amb el que s'establix en l'article 105.6 de la Llei General Tributària (en la redacció que en fa la Llei 66/1997, de 30 de desembre), per mitjà del present anunci es notifica a:
  
Nom/raó social: Renza Support Group, SL.
  
NIF: B-96784178.
  
Domicili fiscal: Gran Via Marqués del Túria, 44-2a. 46628 València.
  
Perquè comparega en el termini de 10 dies, comptats des del següent al de la publicació d'este en el Diari Oficial de la Generalitat Valenciana, a fi de ser notificat de la remissió al Ministeri Fiscal de les actuacions practicades per esta inspecció, per haver-se incidit en el supòsit previst en l'article 77.6 de la Llei General Tributària en relació amb el conceptes i períodes impositius següents.
  
Concepte: Impost sobre el Valor Afegit.
  
Exercicis: 1998 i 1999.
  
La compareixença tindrà lloc a les oficines de la Inspecció Regional de l'Agència Tributària situades a l'avinguda del Marqués de Sotelo, 6, 6a planta, de València.
  
La notificació es realitza per este mitjà al no haver-se pogut practicar al domicilio de l'interessat per causa no imputable a l'administració tributària, havent-se intentat almenys per dues vegades).
  
S'advertix l'interessat que, si no compareix en el termini esmentat més amunt, la notificació s'entendrà produïda a tots els efectes legals des del dia següent al venciment d'este.
  
València, 3 d'octubre de 2003.- La inspectora regional adjunta: Milagro Montalvo Santamaría.
Diari Oficial de la Generalitat Valenciana


Sumari del DOGV 4610, del 17-10-2003 (2003/10946)

Rotlle d'apel·lació número 533/2003. Cèdula de notificació.
-----------------------------------------------------------

### Dades del document

Número de DOGV
:   4610

Data del DOGV
:   17-10-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/10144


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 533/2003. Cèdula de notificació. [2003/Q10700]
  
La Secció Sisena de l'Audiència Provincial de València ha dictat, en el rotlle d'apel·lació número 533/2003, la sentència l'encapçalament i la part dispositiva de la qual són com es diu tot seguit:
  
«Sentència número 641
  
- Presidenta: Purificación Martorell Zulueta
  
- Magistrats:
  
· María Mestre Ramos
  
· José Fandos Calvo
  
València, 27 de setembre de 2003
  
La Secció Sisena de l'Audiència Provincial de València, integrada pels magistrats anotats al marge, i sent-ne ponent Purificación Martorell Zulueta, ha vist el present recurs d'apel·lació, contra la sentència de 7 de febrer de 2003, que prové de les actuacions de juí ordinari número 161/2001, tramitat pel Jutjat de Primera Instància número 2 de València.
  
Ha sigut part en el recurs, com a apel·lant, l'entitat demandant Futura de Servicios Empresariales, representada pel procurador dels tribunals Antonio García Reyes Comino, sota la direcció lletrada de Soledad Rubio Aparicio, i, com a part apel·lada, l'entitat Wirelec, SA, representada per la procuradora dels tribunals Carmen Iniesta Sabater, sota la direcció lletrada d'Ismael Costero López, i els demandats en rebel·lia, Ángel Sanchis, SL, i Ángel Sanchis Tormo.
  
Decisió
  
En atenció al que s'ha exposat, la Secció Sisena de l'Audiència Provincial de València, en número del rei, i per l'autoritat conferida per la Constitució aprovada pel poble espanyol, decidix:
  
Primer
  
Desestimar el recurs d'apel·lació formulat per la representació de l'entitat Futura de Servicios Empresariales contra la sentència de 7 de febrer de 2003, que es confirma.
  
Segon
  
Imposar a la recurrent les costes processals derivades del present recurs d'apel·lació.
  
No s'hi pot interposar recurs de cassació».
  
Esta cèdula es publica en el Diari Oficial de la Generalitat Valenciana, a fi de notificar a la part incompareguda, Ángel Sanchis Tormo i Ángel Sanchis, SL.
Diari Oficial de la Generalitat Valenciana


Sumari del DOGV 4637, del 25-11-2003 (2003/12219)

RESOLUCIÓ de 17 d'octubre de 2003, de la Universitat Politècnica de València, per la qual es nomena Sara Ibáñez Asensio, professora titular d'universitat de l'àrea de coneixement Producció Vegetal, adscrita al Departament de Producció Vegetal.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4637

Data del DOGV
:   25-11-2003

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2003/12796


Data del document
:   25-11-2003

Organisme emissor


Tipus de document
:   Resolució

##### Aquest document està disponible únicament en format PDF.
Diari Oficial de la Generalitat Valenciana


Sumari del DOGV 4438, del 12-02-2003 (2003/1269)

RESOLUCIÓ de 3 de febrer de 2003, de la Universitat de Alacant, per la qual es nomena professor titular d'universitat DF00815, en l'àrea de coneixement de Dret Eclesiàstic de l'Estat a Beatriz Souto Galván.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4438

Data del DOGV
:   12-02-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/1269


Organisme emissor
:   Universitat d'Alacant

Tipus de document
:   Resolució

RESOLUCIÓ de 3 de febrer de 2003, de la Universitat de Alacant, per la qual es nomena professor titular d'universitat DF00815, en l'àrea de coneixement de Dret Eclesiàstic de l'Estat a Beatriz Souto Galván. [2003/S1269]
  
Segons el que es disposa en el Reial Decret 1.888/1984, de 26 de setembre i el Reial Decret 898/1985, de 30 d'abril, i a proposta de la comissió docent jutjadora del concurs convocat per Resolució d'esta Universitat d'Alacant de 30 de octubre de 2001 (BOE de 10 de novembre de 2001), es nomena professor titular d'universitat DF00815, en l'àrea de coneixement de Dret Eclesiàstic de l'Estat, departament de Ciències Historicojurídiques a Beatriz Souto Galván.
  
Alacant, 3 de febrer de 2003.- El rector, p. d. (Resolució Rectoral 15.06.2001): Miguel Louis Cereceda.
  
III. CONVENIS I ACTES
Diari Oficial de la Generalitat Valenciana


Sumari del DOGV 4631, del 17-11-2003 (2003/11529)

Informació pública de l'alternativa tècnica de programa d'actuació integrada per gestió indirecta de la unitat d'execució 55.
-----------------------------------------------------------------------------------------------------------------------------

### Dades del document

Número de DOGV
:   4631

Data del DOGV
:   17-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11309


Organisme emissor
:   Ajuntament de Llíria

Tipus de document
:   Anunci

Informació pública de l'alternativa tècnica de programa d'actuació integrada per gestió indirecta de la unitat d'execució 55. [2003/M11831]
  
Per Acord de la Comissió de Govern de 21 d'octubre de 2003, se sotmet a informació pública per termini de 20 dies hàbils, a comptar des de la publicació d'este anunci en el Diari Oficial de la Generalitat Valenciana, l'alternativa tècnica de programa d'actuació integrada per gestió indirecta de la unitat d'execució 55, promogut per la mercantil Lombardi 2000, SL, així com el projecte d'urbanització que l'acompanya, amb les modificacions contingudes en el dit acord, perquè durant el dit termini puguen presentar-se en l'Ajuntament de Llíria alternatives tècniques de programa i al·legacions als esmentats instruments d'ordenació i gestió.
  
Les proposicions juridicoeconòmiques referides a les alternatives tècniques de programa es presentaran en plica tancada durant els cinc dies hàbils següents al venciment del termini anterior. L'acte d'obertura de pliques tindrà lloc el dia hàbil següent a la conclusió del termini per a presentar-les, exclosos els dissabtes.
  
Totes les actuacions podran ser objecte de consulta i al·legacions pels interessats durant els 10 dies hàbils següents al d'obertura de pliques.
  
Cosa que es fa pública en compliment de l'establit en la Llei Reguladora de l'Activitat Urbanística.